פירוש נוסף ערך זה עוסק במין צמח. אם התכוונתם למשמעות אחרת, ראו פול (פירושונים).

דוכן פול בשוק
**פּוֹל** (בעברית יומיומית ובערבית - פוּל; שם מדעי: ***Vicia faba***) הוא צמח חד-שנתי חורפי, אשר נזרע בספטמבר ומניב באביב. מוצאו ממרכז אסיה, מחבש ומארצות הים התיכון. זהו גידול תרבות עתיק בלבנט עוד מהתקופה הנאוליתית, לפני כ-10,000 שנה. הפול נזכר במקרא בין הירקות החשובים לאדם – למאכל ולמספוא. הערבים גידלו את הפול בקנה מידה רחב, והשתמשו גם בגרגירים היבשים וגם בתרמילים ובגרגירים הירוקים. כיום נפוץ הצמח בעיקר באירופה ובארצות הים התיכון.

הפול הוא מאכל נפוץ, עשיר בחלבון ודל שומן. הוא נמכר טרי או בפחית שימורים, מוגש כתוספת מקובלת למנת חומוס, ובמצרים כיום הוא נחשב כמאכל הלאומי.

היסטוריה
--------

זן הבר שממנו בוית הפול אינו ידוע לאשורו. זרעים מפוחמים של פול בן 14,000 שנים התגלו בשנת 2016 באשפת המזון של ציידים-לקטים נאטופיים במערת הנחל. אלה זרעי הפול הקדומים ביותר שנמצאו בעולם, המייצגים ככל הנראה את האב הקדום של הזן שבוית לאחר מכן. העדויות הקדומות ביותר בעולם לגידול פול התגלו באתרים בני כ-10,200 שנה לפני זמננו מהתקופה הנאוליתית הקדם קרמית ב' בגליל התחתון: יפתחאל, אחיהוד ונחל ציפורי. באתרים אלה נחשפו כמויות גדולות של זרעי פול (בין אלפים ביפתחאל למעל מאה באתרים האחרים). חלק מהזרעים תוארכו ישירות בשיטת תיארוך פחמן-14 לגיל זה. הזרעים נשמרו בבורות אחסון (ממגורות) לאחר שהופרדו מקליפתם. מדידות הזרעים מלמדות על אחידות בגודלם - נתון המלמד על גידול חקלאי מאורגן, במסגרתו קצרו את הקטניות אשר הגיעו להבשלה באותו פרק זמן. ייתכן כי שמירת הזרעים בבורות אחסון, מלמדת גם על תכנון חקלאי לאורך זמן, כאשר הזרעים שנשמרו נועדו לא רק למאכל, אלא גם להבטחת גידולים עתידיים לשנים הבאות.

הפול בתנ"ך
----------

> 
> "משכב וספות וכלי יוצר וחטים ושערים וקמח וקלי ו**פול** ועדשים וקלי"
> 
> 
> 
> — ספר שמואל ב', פרק י"ז, פסוק כ"ח
> 

> 
> "ואתה קח לך חטין ושערים ו**פול** ועדשים ודחן וכסמים ונתתה אותם בכלי אחד ועשית אותם לך ללחם מספר הימים אשר אתה שוכב על צדך שלש מאות ותשעים יום תאכלנו"
> 
> 
> 
> — ספר יחזקאל, פרק ד', פסוק ט'
> 

הפול נזכר פעמיים במקרא לצד 'עדשים' ומרכיבי מזון בסיסיים אחרים (שמואל ב', י"ז, כ"ח; יחזקאל, ד', ט') ובניקוד שורוק מוזכר כשם של אחד ממלכי אשור, תגלת פלאסר השלישי (מלכים ב', ט"ו, י"ט). הזיהוי של ה'פול' הוא חד משמעי בכל התרגומים והפירושים. הפול נזכר רבות כגידול יסוד חשוב גם בספרות חז"ל ובימי הביניים.

חוסר באנזים g6pd
----------------

 ערך מורחב – **חוסר G6PD**  

הפול עשיר אמנם בחלבונים ובעל ערך קלורי רב, אך הוא עלול לעורר אצל אנשים רבים, הלוקים בחוסר חלקי או מלא של האנזים G6PD, תגובות קשות של המוליזה - הרס מהיר של כדוריות הדם האדומות. תופעה תורשתית זו נפוצה בעיקר בקרב בני העדה העיראקית (95%) וילדים קטנים עד גיל 10.‏[דרוש מקור]

ראו גם
------

* פול מדמס

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **פול** |
| ויקיציטוט ציטוטים בוויקיציטוט: **פול** |
| ויקישיתוף תמונות ומדיה בוויקישיתוף: **פול** |
| ויקימינים טקסונומיה בוויקימינים: **Vicia faba** |

* פול, באתר ITIS (באנגלית)
* פול, באתר NCBI (באנגלית)
* פול, באתר האנציקלופדיה של החיים (באנגלית)
* פול, באתר Tropicos (באנגלית)
* פול, באתר GBIF (באנגלית)
* פול, באתר The Plant List (באנגלית)
* פול, באתר IPNI (באנגלית)
* פול, באתר אנציקלופדיה בריטניקה (באנגלית)
* , האדם הקדמון העדיף קטניות, באתר רשות העתיקות.
* פול, באתר גאמון - צמחי מרפא
* ynet, פול האוס - ארבעה מתכוני פול, באתר ynet, 12 במרץ 2007
* פסקל פרץ-רובין, תבשיל פול תוניסאי, מאתר "על השולחן"
* מיכל לוי-אלחלל, פול ירוק - הכי אביבי שיש - מאמר ומתכונים, ממגזין "שף"

הערות שוליים
------------

1. ↑  הפול, לפי אתר המאכלים המזרח תיכוניים, הוא המזון המהיר השימושי ביותר במצרים, ונאכל בידי עשירים ועניים כאחד.
2. ↑  Caracuta V. Weinstein-Evron M. Kaufman D. Yeshurun R. Silvent J. Boaretto E. 2016. 14,000-years-old seeds indicate the Levantine origin of the lost progenitor of faba bean. Scientific Reports 6.
3. ↑  Caracuta, V. Barzilai, O. Khalaily, H. Milevski, I. Paz, Y. Vardi, J. et al. (2015). The onset of faba bean farming in the Southern Levant. Scientific reports, 5.
4. ↑  זהר עמר, **צמחי המקרא**, ירושלים, תשע"ב, עמ' 105
5. ↑  אזהרה מפני אכילת פול בלתי מבושל, הצופה, 20 באפריל 1956

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX556908
* GND: 4141289-8
* NDL: 00571424
* NKC: ph191022

 |